20. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 437 της 30 Απρ./18 Μαΐου 1977 (ΦΕΚ Α΄  134) Περί εξαιρέσεως των Ασφαλιστικών Οργανισμών των υπαγομένων εις την εποπτείαν του Υπουργείου Κοινωνικών Υπηρεσιών της εφαρμογής του Ν.Δ. 496/1974 «περί Λογιστικού των Νομικών Προσώπων Δημοσίου Δικαίου» ως ετροποποιήθη και συνεπληρώθη μεταγενεστέρως. Έχοντες υπ’ όψει: 1.Τας διατάξεις: α)Του Ν. 400/1976 «περί Υπουργικού Συμβουλίου και Υπουργείων» και β)του άρθρου 15 του Ν. 369/1976 «περί τροποποιήσεως και συμπληρώσεως του Ν.Δ. 496/74 «περί Λογιστικού των Νομικών Προσώπων Δημοσίου Δικαίου», ως ετροποποιήθη μεταγενεστέρως. 2.Την υπ’ αριθ. Δ3/2861/1976 κοινήν απόφασιν του Πρωθυπουργού και Υπουργού Κοινωνικών Υπηρεσιών «περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών» (ΦΕΚ 1192/1976 τ.Β΄). 3.Την υπ’ αριθ. Δ.6445/1497/15.10.76 κοινήν απόφασιν του Πρωθυπουργού και Υπουργού Οικονομικών «περί αναθέσεως αρμοδιοτήτων εις τους Υφυπουργούς Οικονομικών» (ΦΕΚ 1279/76 τ. Β΄). 4.Την υπ’ αριθ. 11/17.1.77 γνωμοδότησιν της υπό του άρθρου 59 του Ν.Δ. 496/74 ως τούτο αντικατεστάθη δια του άρθρου 16 του Ν. 369/76 Γνωμοδοτικής Επιτροπής Λογιστικού των Νομικών Προσώπων Δημοσίου Δικαίου. 5.Την υπ’ αριθ. 216/1977 γνωμοδότησιν του Συμβουλίου της Επικρατείας, προτάσει των Υφυπουργών Οικονομικών και Κοινωνικών Υπηρεσιών, απεφασίσαμεν: Άρθρον μόνον. Εξαιρούνται της εφαρμογής του Ν.Δ/τος 496/1974 «περί Λογιστικού των Νομικών Προσώπων Δημοσίου Δικαίου» ως ετροποποιήθη υπό του Ν. 369/1976 «περί τροποποιήσεως και συμπληρώσεως του Ν.Δ. 496/1974 «περί Λογιστικού των Νομικών Προσώπων Δημοσίου Δικαίου», ως ετροποποιήθη μεταγενεστέρως, οι Ασφαλιστικοί Οργανισμοί οι υπαγόμενοι εις την εποπτείαν του Υπουργείου Κοινωνικών Υπηρεσιών. Με το άρθρο μόνο Π.Δ. 192/29 Μαΐου-18 Ιουν. 1986 (ΦΕΚ Α΄ 78) ορίστηκε ότι: «Οι διατάξεις της παρ. 2 του άρθρ. 7 και του άρθρ. 43 του Ν.Δ. 496/74 «Περί λογιστικού των Νομικών Προσώπων Δημοσίου Δικαίου» όπως η τελευταία διαμορφώθηκε με τους Νόμ. 369/76 και 578/77, καθώς και οι διατάξεις του κατ’ εξουσιοδότηση του ως άνω άρθρ. 43 εκδοθέντος Π.Δ. 715/79, εφαρμόζονται και για τους ασφαλιστικούς Οργανισμούς που υπάγονται στο Υπουργείο Κοινωνικών Ασφαλίσεων πλην ΙΚΑ και ΟΓΑ, καταργουμένης της εξαίρεσης που θεσπίστηκε για τα θέματα αυτά, με το Π.Δ. 437/77». 